Pajupirtti: Romuromanttinen amppeli kukille ja kynttilöille
Romuromantiikka ja ruosteiset esineet on lähellä sydäntäni.
Mitä enemmän on ruostetta ja elämän jälkiä sen viehättävämpi on lopputulos.
Kirpputorit on mahtavia paikkoja joista löytyy aina jotain ruostutettavaa.
Minun mukaan on lähtenyt vanhoja juures- ja juustoraastimia,
metallisia piparkakkumuotteja, vispilöitä, lusikoita sekä nauloja.
Vielä on hakusessa iso metallilautanen tai tarjotin tulevaisuuden projektia varten.
Porkkanaraasteen kokoinen terä ruostui suhteellisen nopeasti uuteen
romuromanttiseen amppeliini.
Neulepuikon ympärille kieputetusta rautalangasta
sain sopivan kiharat kannattimet.
Tuulikellomaisesti roikkuviksi painoiksi ripustin piparkakkumuotteja,
pienen koristelinnunpöntön sekä kukkakaupasta hankitun lintukoristeen.
Heinäseiväsporttiin olen aiemmin kiinnittänyt ruosteisen lyhtykoukun
johon oli hyvä ripustaa koko härpäke.
Vanhoja avaimia löytyi vielä jemmasta.
Vanhat omatekoiset rautalankakukat oli vielä voimissaan ja
kiinnitin ne kannattimien yläosaan.
Kevätaamun rauhallinen tunnelma pihalle syntyi .
Lähettänyt Pajupirtin Kaisa klo lauantaina, toukokuuta 16, 2020
Tunnisteet: Kukat, Kynttilät, Rautalanka, Rautaromut, Romuromantiikkaa, Ruoste
Tuo on ihana! ♥
16. toukokuuta 2020 klo 18.05
Todella kaunis "romuromanttinen" ♫
Minä pelastin kaatiksen kuormasta muutaman ruosteisen veitten ja haarukan, mutta en viä oo keksiny niille käyttöä. Kaisa, Voisitko antaa pienen vinkin, sinulta ei varmasti ideat lopu☺
Hyvää pyhäpäivää Sinulle Kaisa ♥
17. toukokuuta 2020 klo 9.29
Kiitos kommenteista Marika ja Marja-Terttu, kiva kun tykkäätte. Marikalle♥ tervetulontoivotus blogini lukijoiden joukkoon.
Ma-Te käyhän kurkkaamassa blogini oikeassa reunassa olevasta osiosta Askarteluissa käytetty materiaali, sieltä löydät ROMUROMANTIIKKAA kohdasta tuulikellon jonka olen kasannut vanhoista nauloista, avaimista ym. romuista. Näitä haarukoita ja veitsiä voisi käyttää ihanaan hentoääniseen tuulikelloon. Kannattaa vaan ruostutella niitä lisää niin saa näyttävämmän vekottimen. Nuo raastimen pyöreät terät on siitä hyviä, että niihin reikiin saa kiinnitettyä rautalankoja helposti.Ostat kirpparilta raastimen terineen ja jätät ulos sateeseen tai merivedessä ne ruostuu alta aikayksikön.Lisäksi haarukoista on tehty seinäkoukkuja. Ihan kiva mielestäni tulisi pelkkä haarukka joissain kivoissa kehyksissä, kyllä sinä osaat, voin luvata sen♥
17. toukokuuta 2020 klo 10.05
Oi miten ihastuttava amppeli syntyi ❤️ Aurinkoista sunnuntaita sinulle 😎
17. toukokuuta 2020 klo 10.31
Ruostetta ja ajanpatinaa, siinä on se juttu.
Hauskan koristeen olitkin koonnut.
Pitääkin nyt kulkea silmät auki, että saisi taas värkkejä mökin
ruostekeräilyyn.
Ollaan me yhdenlaisia harakoita! <3
17. toukokuuta 2020 klo 19.45
Kiitos Marika❤
18. toukokuuta 2020 klo 8.37
Kiitos Tähtienkotiin, samoin sinulle keväänvihreitä unelmia 💚
18. toukokuuta 2020 klo 8.39
Hei vaan Kaisu 💛 Kaksi harakkaahan tuo onnea😆, vai miten se sanonta kuuluu? Hauskaa puuhaa se aarteenmetsästys on. Esineitä katselee ihan eri tavalla, niillä ruostesilmälaseilla😊. Vanha savupeltikin pitkine varsineen on uskomattoman kiva hylly👍Kiitos sinulle innostamisesta.
18. toukokuuta 2020 klo 8.46
Onpa kaunis amppeli, siinä kyllä silmä lepää. Ihanaa kuluvaa viikkoa sinulle Kaisa.❤️
19. toukokuuta 2020 klo 10.37
Onpa ihana amppeli romuromantikolta <3 Minuakin viehättää ruoste :) Mukavaa helatorstaita sinulle Kaisa <3
21. toukokuuta 2020 klo 17.06
Kiitos Tuta ja Liisa kannustksesta❤️
24. toukokuuta 2020 klo 11.03
Pajukorennot iltalennolla